Handels- og leveringsbetingelser – ABC Forlag www.abc-forlag.dk Handels- og leveringsbetingelser – ABC Forlag www.abc-forlag.dk
Når du gennemfører en ordre, vil du automatisk modtage en ordrebekræftelse med oplysninger om dit køb. Du kan altid genfinde dine ordrer ved at logge ind på din brugerprofil, hvis du har oprettet en sådan.
ABC Forlag har ret til på ethvert tidspunkt at ændre, udvide eller begrænse de tjenester, der stilles til rådighed på denne hjemmeside. En tjeneste kan trækkes tilbage uden varsel, eller kan være midlertidig utilgængelig på grund af tekniske problemer.
Alle priser er gældende udsalgspriser inkl. moms.
Vi yder rabatter til alle kunder i form af forskellige kampagner. Hvis der er rabat på en vare, vil rabatten allerede være fratrukket prisen, som vises på sitet. På den måde er prisen du ser, altid “Din pris”. Dette følger gældende retningslinjer fra forbrugerombudsmanden.
Forbehold for prisfejl, udsolgte varer mv.
ABC Forlag forbeholder sig i tilfælde af prisfejl, udsolgte eller udgåede varer, tastefejl eller force majeure retten til helt eller delvis at annullere aftalen eller udskyde leveringen. Under force majeure hører bl.a. arbejdskonflikter, krig eller militærindkaldelse, blokade, afspærringer, politiske uroligheder, statsindgriben af en hvilken som helst art, mangel på drivkraftmidler eller omstændigheder i øvrigt, som ligger uden for ABC Forlags kontrol, og som påvirker webshoppen og forlagets muligheder for at opfylde sine leveringsforpligtelser.
Du kan vælge at betale med betalingskort eller faktura:
Vi modtager Dankort, VISA/Dankort, MasterCard og Eurocard. Vi hæver først beløbet på din konto, når dine varer sendes fra os.
ABC Forlag bruger ePay og NETS til at håndtere alle vores køb på hjemmesiden, og dine køb sker således via en sikker servcr. Dine kortoplysninger bliver krypterede, ABC Forlag har således på intet tidspunkt adgang til dine kortoplysninger.
Når du handler med Dankort, er der et kortgebyr på 0,70-1,39 kr. pr. transaktion afhængig af købets størrelse. Kortgebyret for internationale kort er 1,50-3,75 % af købets størrelse, min. 1,95 kr. pr. transaktion og afhængigt af, om kortet er udstedt i udlandet eller Danmark.
Er du en virksomhed eller offentlig institution, som har et EAN-nr., kan du vælge at betale via faktura. Du indtaster blot jeres EAN-nr. i det særskilte felt under købsprocessen. Køber du på vegne af en privatskole, indtaster du i stedet jeres CVR-nr. Vi sender jer derefter en elektronisk faktura på mail og vedlægger en kopi af denne i selve pakken.
Du kan også anvende en modtaget rabatkode. I betalingsvinduet finder du feltet ‘Rabatkode’. Her indtaster du rabatkoden. Rabatten vil derefter blive fratrukket købsbeløbet. Det er her muligt at lave delbetaling og betale både med rabatkode og betalingskort, hvis ordrebeløbet overstiger rabattens størrelse.
Rykkergebyr og renter
Betales der ikke rettidigt efter faktura, pålægges et rykkergebyr DKK 100 pr. rykker. Betales der ikke efter 2. rykker, overgår kravet til inkasso, og der pålægges gebyrer i overensstemmelse med lovgivningen. Ved forsinket betaling pålægges endvidere rente i henhold til rentelovens bestemmelser.
Levering af bøger
Til adresser i Danmark, sender vi din bestilling med Post Danmark.
Leveringstiden er 2-4 arbejdsdage.
Til adresser i udlandet, sender vi din bestilling med DHL i Europa og UPS i USA.
Levering af e-bøger
E-bøger leveres via en e-mail, som indeholder et download-link, ligesom at e-bogen også kan downloades i betalingsflowets sidste vindue, når købet er betalt.
Leveringstiden for digitale produkter bør maks. være 10 minutter, afhængig af hvor hurtigt e-mailen med download-linket når frem til din mailboks.
Du modtager først din ordrebekræftelse på e-mail, og derefter en ekstra e-mail, som indeholder linket, hvorfra du downloader dit produkt.
Leveringstider for forsendelser til Danmark
Leveringstiden for forsendelser til Danmark er normalt 2-3 dage, der kan dog forekommer væsentlige forsinkelser. Vi sender vi dig en mail, hvis dette skulle være tilfældet.
At vi kan levere dine pakker til inden for det lovede antal af dage forudsætter dog, at Post Danmark overholder dag-til-dag levering. Såfremt der opstår forsinkelser hos Post Danmark, vil dette tilsvarende forsinke leverancen i forhold til den lovede leveringsfrist. Post Danmarks kvalitetsmål omkring leveringssikkerhed er minimum 97% for brevpakker og minimum 99% for pakkepost. Bemærk dog, at disse procentsatser er gennemsnitlige, og kan dække over store lokale og tidsbegrænsede variationer.
ABC Forlag kan ikke drages til ansvar for forsinkelser hos Post Danmark. I tilfælde af meget forsinkede (adskillige dage) eller decideret udeblevne leverancer, fremsender ABC Forlag naturligvis en ny leverance uden beregning.
Leveringstider for forsendelser til udlandet
Hvis du bestiller med levering til udlandet, vil din ordre blive afsendt inden for 1-10 hverdage, med mindre andet er oplyst af ordren/ordrebekræftelsen. Vi er desværre ikke herre over de lokale udbringningsforhold, så derfor kan vi ikke love en bestemt leveringstid ved udlandslevering.
Leveringsomkostninger til Danmark
Danmark, Post Danmark:
For ordrer under DKK 299,95: DKK 49,95
For ordrer mellem DKK 299,95 – 499,95: DKK 29,95
Ingen leveringsomkostninger ved køb over DKK 499,95
Leveringsomkostninger til udlandet
Sverige, Tyskland, Finland:
<0,5 kg DKK 80 (brev)
>0,5 kg DKK 245,00 + DKK 20,00 pr. påbegyndte kilo (pakke)
>0,5 kg DKK 441,00 + DKK 20,00 pr. påbegyndte kilo (pakke)
<0,5 kg DKK 80,00 (brev)
>0,5 kg DKK 417,00 + DKK 118 pr. påbegyndte kilo (pakke)
>0,5 kg DKK 245,00 + DKK 33,00 pr. påbegyndte kilo
Europa inden for EU:
>0,5 kg DKK 245,00 + DKK 33,00 pr. påbegyndte kilo (pakke)
Europa uden for EU (inkl. Rusland):
<0,5 kg DKK 80,00
>0,5 kg DKK 441,00 + DKK 33,00 pr. påbegyndte kilo (pakke) Resten af verden: Kontakt Kundeservice for eksakt pris
Ved levering uden for EU kan det nationale toldvæsen opkræve told og moms af forsendelsen. ABC Forlag er ikke ansvarlig for, om det nationale toldvæsen opkræver ekstra beløb eller ej. Nogle gange opkræver toldvæsenet beløbet fra transportøren, som derefter opkræver det af modtageren.
Leveringen af digitale produkter er gratis.
Vandmærkning af digitale produkter
Digital vandmærkning er en måde at beskytte ophavsretligt materiale på. Når du køber og downloader e-bøger hos ABC Forlag, bliver filerne stemplet med et digitalt vandmærke med dit navn og e-mailadresse.
Vandmærket består af information i filen, som indeholder dit ordrenummer.
Vandmærkningen påvirker ikke filformatet og besværliggør hverken download eller anvendelse af filerne. Vandmærket dokumenterer, at de filer du downloader, tilhører dig. Al kopiering, udover til dit private brug, og yderligere uretmæssig spredning er forbudt. Du er selv ansvarlig for, at filerne ikke spredes videre til andre brugere og for at tage sikkerhedskopi til eget brug. Hvis dine filer kommer på afveje, og f.eks. havner på et fildelingssite, kan vi ved hjælp af en dekoder, finde frem til dit ordrenummer.
Vandmærkningen bliver bevaret, selvom filen bliver overspillet fra én enhed til en anden.
Du skal i øvrigt være opmærksom på, at du udelukkende køber brugsretten til personlig brug.
Vi tilbyder 30 dages bytteservice, også på udsalgsvarer. Købsdatoen regnes fra den dag, hvor vi afsender pakken.
Bytteservice gælder ikke e-bøger, hvis du har startet downloadingen af varen.
Ring til ABC Forlag på telefon +45 49263773 eller send en e-mail: info@abc-forlag.dk med oplysninger om ordre/fakturanr., hvilken vare du har købt og hvilken vare du vil bytte til.
Send derefter varen retur med en kopi af fakturaen til:
Når vi har registreret varen retur, sender vi den nye vare med en ny faktura og refunderer evt. overskydende beløb til samme betalingsmiddel, som du betalte købet med, inden for 14 dage.
Bemærk, du selv betaler omkostninger til porto og har ansvaret for pakken, indtil vi modtager pakken. Varen, der sende retur skal være i samme stand som ved modtagelsen. Vi modtager ikke pakker sendt uden omdeling med PostDanmark.
Har du fortrudt et køb, har du 14 dage til returnere varen, regnet fra den dag den modtages. Dette gælder også udsalgsvarer.
Varen skal være i væsentligt samme stand og mængde, som da du modtog den. Du skal vedlægge en kopi af din faktura, webordrenummer eller anden identifikation af købet. Omkostningerne til portoen skal du selv betale.
Varen skal være forsvarligt indpakket.
Du har selv ansvaret for pakken/varen, indtil vi modtager den. Gem derfor postkvittering samt evt. ”track and trace”-nummer.
Vi modtager ikke pakker sendt pr. efterkrav og uden omdeling med PostDanmark.
Du kan ikke fortryde eller returnere køb/download af digitale produkter, hvis du har startet downloadingen.
Opfylder varen de gældende returneringskrav vil købsprisen refunderes, når varen er modtaget retur og godkendt, til samme betalingsmiddel, som du betalte købet med, inden for 14 dage.
Vi forventer, at du afsender varen hurtigst muligt efter, du har givet besked om fortrydelse.
Hvis du har modtaget en vare, der er behæftet med fejl, bedes du hurtigst muligt rette henvendelse til:
ABC Forlag på telefon +45 49263773 eller mail: info@abc-forlag.dk
Dit køb er omfattet af købeloven, herunder mangelreglerne. Afhængig af den konkrete situation vil du få varen ombyttet, pengene tilbage eller afslag i prisen.
Du har 2 års reklamationsret regnet fra modtagelsesdatoen.
Husk at vedlægge fyldestgørende informationer i pakken – f.eks. kopi af ordrebekræftelse, fakturanr., kopi af evt. forudgående korrespondance mv.
Det er et krav, at reklamationen er berettiget, og at manglen ikke skyldes fejl, skader eller slitage, direkte eller indirekte opstået som følge af forkert betjening, ringe vedligeholdelse, vold eller uautoriserede indgreb på varen.
Husk, at varen altid skal sendes i forsvarlig emballage. Få en kvittering for afsendelse, da du selv har ansvaret for pakken/varerne indtil vores modtagelse. Gem derfor postkvittering inkl. oplysning om fragtomkostninger samt evt. track and trace nummer.
Bemærk! Vi modtager ikke pakker sendt pr. efterkrav eller uden omdeling med PostDanmark.
ABC Forlag kan ikke drages til ansvar for andet, end hvad der følger efter gældende relevant lovgivning.
For at kunne handle på www.abc-forlag.dk skal du som minimum oplyse:
Disse data bliver gemt med oplysninger om, hvilke varer du har købt i 5 år fra udgangen af det regnskabsår, oplysningerne vedrører jf. bogføringslovens § 10, hvorefter oplysningerne slettes.
Har du oprettet et login i forbindelse med dine køb hos os, vil dine personlige oplysninger samt ordreinformationer dog ikke blive slettet, med mindre du beder os om det.
Oplysninger bliver ikke videregivet eller solgt til tredjepart, medmindre dette sker i forbindelse med en omstrukturering eller et helt eller delvist salg af virksomheden. Eventuel videregivelse i sådan en situation vil ske i overensstemmelse med den til enhver tid gældende persondatalovgivning.
Som kunde har du mulighed for indsigt i vores registrering af data om dig, og du kan gøre indsigelse mod en registrering i henhold til reglerne om dette i lov om behandling af personoplysninger. Henvendelse skal ske til ABC Forlag via e-mail info@abc-forlag.dk.
Gældende retspraksis
Når du handler fysiske varer på www.abc-forlag.dk, gælder dansk rets almindelige købe- og aftaleretlige regler, herunder reglerne om forbrugerkøb. Du er som forbruger derfor beskyttet af den gældende lovgivning på området, dvs. primært Købeloven og Forbrugeraftaleloven. ABC Forlag gemmer ikke en fysisk kopi af købsaftalen mellem dig og ABC Forlag, men foretager alene en elektronisk lagring af aftalens indhold.
En eventuel tvist mellem ABC Forlag og en kunde afgøres efter gældende retspraksis og ved de almindelige regler.
Har du nogle spørgsmål eller problemer?
Ring til Kundeservice på tlf. +45 49263773
Man-tors 9 – 16, Fre 9 – 15
eller send os en mail på info@abc-forlag.dk
Kontakt ABC Forlag
FÅ TO GRATIS E-BØGER TIL DIT BARN
Tilmeld dig vores nyhedsmail og få løbende gode tilbud og originale historier i vores updates.
No spam og good stuff-garanti!
Medlem af BØRN I BYEN?
Er du medlem af BØRN I BYENs klub, får du 15 % i rabat på dit køb i ABC's webshop.